text: Tabte sag mod Esbjerg Kommune
  25 oktober 2010 kl. 11.13
  Det var i orden, at Esbjerg Kommune solgte kabel-nettet til TDC og lagde 265 millioner kroner i kommunekassen.
  Det har Vestre Landsret fastslået i dag.
  Pensioneret ingeniør og tidligere byrådsmedlem Hans K. Sønderby havde sagsøgt kommunen for at få knap 9.000 kroner tilbage. Han mener, at indtægten fra salget af kabel-nettet skal sendes tilbage til forbrugerne.
  Hvis Hans K. Sønderby havde fået medhold, skulle de 265 millioner kroner udbetales til forbrugerne.
  Esbjerg var blandt de første i landet med et kabel-net til tv, radio og data, og i 2006 overtog TDC det såkaldte Esenet.
  Hans K. Sønderby vil gå videre med sagen i Højesteret.
  